tartuNLP/wikipedia-smugri-20251201 huggingface dataset:
Kreeta (täsmennyssivu)

Kreeta (; ; ) tai Creta (lat.) voi viitata seuraaviin:
Uusitorppa

Uusitorppa on sukunimi, joka on muun muassa seuraavilla suomalaisilla henkilöillä:
Libya (täsmennyssivu)

Libya (; ; ) voi viitata seuraaviin:
Moesia (täsmennyssivu)

Moesia voi viitata seuraaviin:
Oriens

Oriens (”Itä”; genetiivissä "Orientis") voi viitata seuraaviin:
Pannonia (täsmennyssivu)

Pannonia voi viitata seuraaviin:
Syyria (täsmennyssivu)

Syyria tai Syria (lat.) voi viitata seuraaviin:
Thessalia (täsmennyssivu)

Thessalia voi viitata seuraaviin:
Verkkokampapyrstö

Verkkokampapyrstö ("Belontia hasselti") on guramien (Osphronemidae) heimoon kuuluva makeissa vesissä elävä kalalaji.
Verkkokampapyrstö voi kasvaa korkeintaan 20 senttimetrin mittaiseksi. Lajia tavataan Indonesiasta, Malesiasta ja Thaimaasta. Kansainvälinen luonnonsuojeluliitto IUCN on luokitellut sen elinvoimaiseksi lajiksi. Verkkokampapyrstö munii kudun aikana keskimäärin 500–700 mätimunaa. Laji elää noin 25–30 asteen lämpöisissä vesissä. Sopiva pH-arvo sille on 6,5–8.
Verkkokampapyrstö on kaupallisesti tärkeä ruokakala ja sitä pidetään myös akvaariossa.
Traakia (täsmennyssivu)

Traakia tai Thracia (lat.) voi viitata seuraaviin:
Pörssiosuuskunta

Pörssiosuuskunta (suomenruotsiksi "börsandelslag") on osuuskuntamuotoinen liikeyritys, jonka osakkeita tai osuuksia noteerataan pörssissä. 
Pörssiosuuskunta Suomessa.
Pörssiosuuskunnat ovat olleet mahdollisia Suomen osuuskuntalainsäädännössä vuodesta 2013 alkaen. 
Pörssiosuuskunta eroaa joiltain osin tavanomaisesta osuuskunnasta. Pörssiosuuskunta ei voi olla puhtaan aatteellinen, vaan sen on tavoiteltava voittoa. Pörssiosuuskunnan on hyväksyttävä jäsenikseen automaattisesti kaikki ne, jotka hankkivat tai saavat osuuskunnan osuuden, kun taas muut osuuskunnat voivat hyväksyä tai hyväksyä uudet jäsenet. Asiamiehen käyttöä ei voi rajoittaa osuuskunnan kokouksessa.
Äänivalta pörssiosuuskunnassa poikkeaa muista pörssiyhtiöistä. Osakeyhtiöissä äänivalta on suhteessa osakeomistuksen määrään, kun taas osuuskunnassa näin ei välttämättä ole. Kuinka äänivalta jakautuu määrätään osuuskunnan säännöissä.
Suomen ensimmäinen pörssiosuuskunta on Pohjanmaan Arvo Sijoitusosuuskunta (nykyinen nimi "Arvo Sijoitusosuuskunta"). Se listautui Nasdaq First North Growth Market Finland -markkinapaikalle vuonna 2023.
Osuuskunta KPY ilmoitti vuoden 2021 lopulla harkitsevansa pörssilistautumista mutta lykkäsi listautumistaan alkuvuonna 2023.
Pörssiosuuskunta muissa maissa.
Pörssiosuuskunta on maailmalla harvinainen. Yhdistyneissä arabiemiirikunnissa toimiva vähittäiskauppaosuuskunta Union Coop listautui Dubain pörssiin vuonna 2022.
Peiponen

Peiponen on sukunimi, joka on muun muassa seuraavilla suomalaisilla henkilöillä:
Marxismin-leninismin perusteet

Marxismin-leninismin perusteet oli Neuvostoliitossa vuonna 1959 ilmestynyt oppikirja, jonka tekemisestä Neuvostoliiton kommunistisen puolueen keskuskomitea oli antanut päätöksen elokuussa 1956. Teos laadittiin Josif Stalinin kuoleman jälkeen ja se poikkesi stalinismista. Siitä huolimatta teos noudatti marxismi-leninismiä, joka taas oli Stalinin muotoilema ideologia.
Teoksen taustalla oli esiin nostama tarve uudistaa puolueen ideologiaa Josif Stalinin kuoleman jälkeen vuonna 1953. Uusi puolueohjelma hyväksyttiin vuonna 1961, ja myös puolueen historia kirjoitettiin uudelleen. Oppikirjan tärkeän kohderyhmän muodostivat länsimaiden "edistykselliset voimat", ja teos julkaistiinkin suomeksi käännettynä jo seuraavana vuonna Petroskoissa. 
Jukka Renkama on analysoinut teoksen laatimiseen liittyneitä poliittisia jännitteitä. Muuan niistä liittyi proletariaatin diktatuurin käsitteeseen. Kirja toteaa edelleen, että riistoyhteiskunnassa valtio on aina riistäjäluokan diktatuuria. Kirja onnistuu kuitenkin vihjaamaan, ettei Neuvostoliitto enää ollut luokkadiktatuuri. 
Kirjan sisältöinä olivat marxilais-leniniläinen filosofia, mukaan lukien historiallinen materialismi, marxismin-leninismin taloudellinen oppi, kansainvälisen kommunistisen liikkeen teoria ja taktiikka sekä oppi sosialismista ja kommunismista.
Mehmet Okur

Mehmet Okur (s. 26. toukokuuta 1979 Yalova) on turkkilainen kilpauransa päättänyt koripalloilija. Okur edusti Turkin maajoukkuetta yksissä MM- ja viisissä EM-kilpailuissa saavuttaen EM-hopeaa vuonna 2001. Seuratasolla Okur pelasi kotimaansa lisäksi NBA:ssa jossa voitti Detroit Pistonsissa sarjan mestaruuden vuonna 2004. Vuonna 2007 hän pelasi ssa. Turkissa Okur voitti kolmesti maan mestaruuden ja kolme maan cup-mestaruutta.
Elämä ja urheilu-ura.
Okur aloitti pelaajauransa kotimaassaan. Hän voitti Turkin mestaruuden Tofaş Bursassa vuosina 1999 ja 2000 sekä Anadolu Efesissä vuonna 2002. Lisäksi hän voitti Turkin cup-mestaruuden Tofaşissa vuonna 2000 ja Efesissä vuosina 2001 ja 2002. Detroit Pistons varasi Okurin NBA:han 36. vuorolla .
Vuonna 2002 Okur siirtyi Pistonsiin ja pelasi siellä kaksi kautta voittaen NBA:n mestaruuden vuonna 2004. Mestaruuden jälkeen hän siirtyi vapaana pelaajana Utah Jazziin jossa pelasi vuoteen 2011 saakka. Jazzin-aikanaan Okur valittiin vuonna 2007 un. Hänet valittiin alkuvuonna 2007 myös kertaalleen NBA:n viikon pelaajaksi. Kauden 2011–2012 Okur aloitti Turkissa mutta siirtyi kesken kauden vielä New Jersey Netsiin joka jäi loukkaantumisten vuoksi viimeiseksi seuraksi, jossa hän pelasi.
Okur edusti Turkin miesten maajoukkuetta MM-kilpailuissa vuonna 2002 sekä vuosien 1999, 2001, 2003, 2005 ja 2007 EM-kilpailuissa. Turkin koti-EM-kilpailuista 2001 maa saavutti hopeaa.
Köşk

Köşk on piirikunta Turkin Aydınin maakunnassa. Vuoden 2019 väestönlaskennassa Köşkin väkiluku oli 27 846.
İbrahim Kutluay

İbrahim Kutluay (s. 1. heinäkuuta 1974 Istanbul) on turkkilainen kilpauransa päättänyt koripalloilija. Kutluay edusti Turkin maajoukkuetta kaksissa MM- ja seitsemissä EM-kilpailuissa saavuttaen EM-hopeaa vuonna 2001. Seuratasolla Kutluay pelasi kotimaassaan, Kreikassa ja NBA:ssa voittaen lukuisia mestaruuksia.
Elämä ja urheilu-ura.
Kutluay pelasi pääosan urastaan Turkissa ja Kreikassa. Kauden 2004–2005 hän pelasi NBA:ssa Seattle SuperSonicsissa. Kutluay voitti Panathinaikosissa Kreikan mestaruuden vuosina 2003 ja 2005 sekä Kreikan cup-mestaruuden vuosina 2003 ja 2005. Lisäksi hän voitti Panathinaikosissa yksityisen Euroliigan mestaruuden vuonna 2002. Kolmannen Kreikan cup-mestaruutensa hän voitti vuonna 2001 AEK Ateenassa. Ülkersporissa Kutluay voitti Turkin mestaruuden vuonna 2006 ja Turkin cup-mestaruuden vuonna 2004. Toisen Turkin mestaruutensa hän voitti Fenerbahçessa vuonna 2007.
Kutluay edusti Turkin miesten maajoukkuetta MM-kilpailuissa vuosina 2002 ja 2006 sekä vuosien 1995, 1997, 1999, 2001, 2003, 2005 ja 2007 EM-kilpailuissa. Turkin koti-EM-kilpailuista 2001 maa saavutti hopeaa.
Denis Matsujev

Denis Leonidovitš Matsujev (; s. 11. kesäkuuta 1975 Irkutsk) on venäläinen pianisti.
Matsujev aloitti pianonsoiton 3-vuotiaana. Hänen molemmat vanhempansa työskentelivät musiikin parissa. Matsujev opiskeli Aleksei Nasedkinin sekä Sergei Dorenskin johdolla Moskovan konservatoriossa ja voitti vuonna 1998 kansainvälisen Tšaikovski-kilpailun pianistien osion. Hänen ensimmäisenä levytyksenään RCA Recordsille ilmestyi vuonna 2004 albumi "Tribute to Horowitz". Myöhempiin levytyksiin kuuluvat "Unknown Rachmaninoff" (RCA, 2008), Sergei Rahmaninovin 3. pianokonserton ja Paganini-rapsodian äänitys (Mariinski, 2010) sekä Dmitri Šostakovitšin, Alfred Schnittken ja Witold Lutosławskin konserttojen tulkinnat (Deutsche Grammophon, 2020). Matsujevin muuhun ohjelmistoon ovat kuuluneet muiden muassa konsertot Pjotr Tšaikovskilta ja Sergei Prokofjevilta sekä sooloteokset Rahmaninovilta, Tšaikovskilta, Prokofjevilta, Robert Schumannilta, Frédéric Chopinilta, Franz Lisztiltä ja Aleksandr Skrjabinilta.
Kapellimestareita, joiden johdolla Matsujev on esiintynyt, ovat olleet muiden muassa Valeri Gergijev, Juri Temirkanov, Mariss Jansons, Zubin Mehta, Riccardo Chailly, Christian Thielemann, Kurt Masur, Lorin Maazel, Paavo Järvi, Antonio Pappano, Charles Dutoit, Alan Gilbert, Leonard Slatkin, Myung-whun Chung, Semjon Bytškov, Iván Fischer, Ádám Fischer, Gianandrea Noseda, Jukka-Pekka Saraste, Manfred Honeck, James Conlon, Vladimir Spivakov, Mihail Pletnev, Vladimir Fedosejev, Juri Bašmet, Aleksandr Sladkovski ja Kristjan Järvi.
Matsujev on ollut perustamassa useita musiikkifestivaaleja ja toiminut eri festivaalien taiteellisena johtajana. Vuonna 2008 Rahmaninovin jälkeläinen Aleksandr Rahmaninov nimitti Matsujevin Sergei Rahmaninov -järjestön taiteelliseksi johtajaksi. Matsujev on saanut muiden muassa Venäjän kansantaiteilijan arvonimen ja Kunnian ritarikunnan merkin. Hänet valittiin esiintyjäksi talviolympialaisten 2014 päätösseremoniaan. Vuonna 2014 hänet myös nimitettiin Unescon hyvän tahdon lähettilääksi. Vuonna 2019 hän toimi kansainvälisen Tšaikovski-kilpailun tuomariston puhemiehenä pianokategoriassa.
Pelikorttien maat

Pelikorttien maat ovat erityisillä symboleilla varustettuja ryhmiä, joihin korttipakan kortit jakautuvat. Tavallisessa korttipakassa on neljä maata: pata (♠), risti (♣), hertta (♥) ja ruutu (♦), mutta on myös olemassa pakkoja, joissa maat ja niiden tunnukset ovat toiset, esimerkiksi lehti, tammenterho, kello, kilpi, ruusu, pikari, kolikko, sauva ja miekka.
Symbolit.
Peruskorttipakka.
Peruskorttipakka:
Saksalainen korttipakka.
Saksalainen korttipakka:
Latinalainen korttipakka.
Espanjalainen korttipakka.
Espanjalaisen korttipakan yleisin tyyli:
Eteläitalialainen korttipakka.
Eteläitalialaisen korttipakan yleisin tyyli:
Italialainen korttipakka.
Italialaisen korttipakan bolognalainen tyyli:
Aasianomenapuu

Aasianomenapuu ("Malus sieversii") on omenapuihin ja ruusukasveihin kuuluva puulaji. Sen uskotaan olevan eräs viljellyn tarhaomenapuun ("Malus domestica") villeistä kantamuodoista.
Aasianomenapuu kasvaa kahdesta kymmeneen metriä korkeaksi. Kukintona on sarjamainen huiskilo, joka koostuu 3–6 vaaleanpunertavasta kukasta. Hedelmänä on pohjaväriltään kellanvihreä omena, jonka halkaisija on 3–4 cm, enintään 7 cm. Aasianomenapuu esiintyy luonnonvaraisena Luoteis-Kiinassa Xinjiangissa ja lisäksi Kazakstanissa, Kirgisiassa, Tadžikistanissa ja Uzbekistanissa. Se kasvaa vuorten rinteillä vähän yli kilometrin korkeudella ja muodostaa metsiä. Laji on nykyisin uhanalainen.
Helmiomenapuu

Helmiomenapuu eli japaninmarjaomenapuu, aiemmin marjaomenapensas ("Malus toringo") on ruusukasveihin kuuluva koristekasvina viljelty pensaslaji, joka on kotoisin Japanista. Helmiomenapuun muunnos var. "sargentii" eli pikkuhelmiomenapuu on myös koristekasvi.
Helmiomenapuu on yhdestä kahteen metriä korkeaksi kasvava, leveä, oraoksainen pensas. Sen lehdet ovat ehyitä tai kolmiliuskaisia. Kukat ovat valkeita. Hedelmänä on yhden senttimetrin kokoinen perällinen omena, joka on kypsänä punainen.
Kanadanorapihlaja

Kanadanorapihlaja ("Crataegus flabellata") on ruusukasveihin kuuluva puu- ja pensaslaji. Kasvi on alun perin kotoisin luoteisesta Pohjois-Amerikasta. Lisäksi se on levinnyt viljelykarkulaisena joissain Euroopan maissa, varsinkin Suomessa. Suomessa yleisesti viljelty aitaorapihlaja ("Crataegus flabellata" var. "grayana", aiemmin myös "Crataegus grayana") luokitellaan lajin muunnokseksi. Kanadanorapihlajan tyyppimuunnos (var. "flabellata") muistuttaa muuten aitaorapihlajaa, mutta sen orapiikit ovat hieman pidemmät, lehtiruoti karvainen, heteitä on puolet vähemmän ja niiden ponnet ovat keltaisia.
Kääpiömanteli

Kääpiömanteli ("Prunus tenella") on ruusukasveihin kuuluva koristekasvina viljelty pensaslaji. Se on yhdestä kahteen metriä korkeaksi kasvava juurivesallinen pensas. Lehdet ovat suikeat, 3–7 senttimetriä pitkät ja sahalaitaiset. Kukat kasvavat yksittäin tai parin kappaleen ryhminä; ne ovat vaaleanpunaisia ja kahden senttimetrin levyisiä. Hedelmänä on marja, joka on munamainen, huopakarvainen, kellanharmaa ja kitkeränmakuinen. Kääpiömanteli esiintyy alkuperäisenä itäisestä Keski-Euroopasta Venäjälle ja Kaukasiaan.
Rəfiqə Şabanova

Rəfiqə Mahmud qızı Şabanova (azer. kyrill. Рәфигә Маһмуд гызы Шабанова, , s. 31. lokakuuta 1943 Baku, Azerbaidžanin SNT, Neuvostoliitto, nykyinen Azerbaidžan) on azerbaidžanilainen Neuvostoliittoa edustanut käsipalloilija. Hän kilpaili kesäolympialaisissa 1976.
Skoonentuhkapensas

Skoonentuhkapensas ("Cotoneaster kullensis") on ruusukasveihin kuuluva pensaslaji. Se kasvaa 1–1,5 metriä korkeaksi. Laji muistuttaa kalliotuhkapensasta, mutta on pystykasvuisempi. Lehdet ovat 2–7 cm pitkät, puikeat, poimureunaiset. Kukintona on tavallisesti kaksikukkainen terttu. Hedelmänä on 6–10 millimetrin kokoinen kellanpunainen tai punainen marja.
Skoonentuhkapensas on harvinainen kasvi, joka kasvaa kotoperäisenä Ruotsissa Skånen maakunnassa. Se esiintyy Höganäsin kunnan seudulla ja kasvaa kallioilla ja kedoilla.
Alvarituhkapensas

Alvarituhkapensas ("Cotoneaster canescens") on ruusukasveihin kuuluva pensaslaji. Se kasvaa 1,5–2,5 metriä korkeaksi. Lehdet ovat leveän soikeat. Kukintona on terttu, joka koostuu kahdesta–seitsemästä valkeahkosta kukasta. Hedelmänä on marja, joka on purppuranpunainen ja noin yhden senttimetrin kokoinen. Alvarituhkapensas esiintyy Pohjoismaissa Ruotsissa Öölannin ja Gotlannin alvareilla ja kedoilla. Sitä esiintyy myös Virossa.
Roberts Liede

Roberts Liede (29. heinäkuuta 1967 Riika – 5. maaliskuuta 2006 Riika) oli latvialainen säveltäjä.
Lieden ensimmäiset sävellysopettajat Emīls Dārziņš -musiikkikoulussa olivat Imants Zemzaris ja Ģederts Ramans. Vuonna 1990 hän valmistui Latvian musiikkiakatemiasta opiskeltuaan Ādolfs Skulten johdolla. Saman vuoden keväällä Viesturs Gailisin johdolla Latvian kansallisoopperassa esitettiin hänen oopperansa "Mazais princis", joka perustuu Antoine de Saint-Exupéryn "Pikku prinssiin". Vuosina 1990–2000 Liede työskenteli maansa television musiikkiohjelmien johtajana. Lisäksi hän oli Latvian Mozart-seuran puheenjohtaja.
Lieden tuotantoon kuuluu oopperan lisäksi muun muassa kaksi sinfoniaa (2000, 2005).
Nöykkiön kirjasto

Nöykkiön kirjasto on Espoon Nöykkiön kaupunginosassa toimiva yleinen kirjasto. Kirjasto perustettiin ja sen tilat avattiin vuonna 1986. Kirjaston naapurustossa sijaitsevat muun muassa Nöykkiön päiväkoti, Nöykkiön koulu ja Nöykkiönlaakson koulu.
Nöykkiön kirjasto kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Kirjasto on toiminut myös itsepalvelukirjastona.
Ukrainan Tukholman-suurlähetystö

Ukrainan Tukholman-suurlähetystö (, ) sijaitsee Lidingössä, Tukholman saaristossa. Suurlähetystön osoite on Stjärnvägen 2.
Ruotsi ja Ukraina solmivat diplomaattiset suhteet vuonna 1918. Ukrainan ensimmäinen suurlähettiläs oli Borys Baženov. Neuvostoliiton romahdettua Ruotsi tunnusti Ukrainan itsenäisyyden 19. joulukuuta 1991 ja palautti diplomaattiset suhteet seuraavan vuoden tammikuussa. Suurlähettiläänä aloitti Ihor Podoljev..
Suurlähetystön lisäksi Ukrainalla on konsulaatti Malmössä.
Ukrainan suurlähettiläinä ovat toimineet seuraavat henkilöt:
Andri Plah’otnjuk nimettiin tehtävään marraskuussa 2020.
Fernando Haddad

 
Fernando Haddad (s. 25. tammikuuta 1963 São Paulo, São Paulo, Brasilia) on brasilialainen poliitikko, joka toimi São Paulon pormestarina vuosina 2013–2017. Hän oli Työväenpuolueen presidenttiehdokas vuoden 2018 vaaleissa, jossa hän hävisi Jair Bolsonarolle.
Turkin kielet

Turkki on kielellisesti verrattain homogeeninen maa. Turkin kielellä on hyvin vahva asema maan kansalliskielenä. Ethnologuen mukaan maassa puhutaan 39 kieltä.
Lausannen sopimuksen mukaan virallisesti tunnustetut vähemmistökielet ovat armenia, kreikka ja heprea.
Turkki ja turkkilainen viittomakieli.
Turkin perustuslaki (3. artikla) määrittelee turkin maan ainoaksi viralliseksi kieleksi. Kieli kuuluu turkkilaisiin kieliin ja sillä on maailmanlaajuisesti hieman yli 79,7 miljoonaa puhujaa. Lisäksi se on kielikuntansa puhutuin kieli.. Vuodesta 1928 turkkia on kirjoitettu latinalaisilla aakkosilla. Turkin lisäksi turkkia puhutaan myös Kyproksella.
Turkkilaista viittomakieltä käyttää arviolta 422 000 henkilöä.
Muut kielet.
Perustuslain 42. artiklan mukaan turkkilaisissa kouluissa saa opettaa maan kansalaisille vain turkkia äidinkielenä. Tärkeimmät vähemmistökielet ovat pohjoiskurdi ja arabia. Turkin vahva asema on heikentänyt paikallisten vähemmistökielten asemaa..
Vuonna 2006 julkaistun selvityksen mukaan turkkilaisten äidinkielet jakautuivat seuraavasti:
Arabiankielisten turkkilaisten kohdalla on syytä huomauttaa, että suurin osa puhujista ovat kaksikielisiä.
Aldehydidehydrogenaasit

Aldehydidehydrogenaasit eli ALDH:t ovat ryhmä entsyymeitä, joita on kaikissa eukaryooteissa, prokaryooteissa ja arkeoneissa. ALDH:t hapettavat palautumattomasti eli irreversibeelisti jonkin aldehydin (R-CHO) sen karboksyylihapoksi (R-COOH) NAD+- tai NADP+-koentsyymin avulla. Tämä reaktio on:
R-CHO + NAD(P)+ + H2O → R-COOH + NAD(P)H + H+
ALDH:illa on monia EC-numeroita. Muun muassa ihmisessä olevan ALDH2:n EC on 1.2.1.3. ALDH3-ryhmän entsyymien EC taas on 1.2.1.5. ALDH3-ryhmään kuuluvat muun muassa ihmisessä olevat ALDH3A1 ja ALDH3A2. Monet ALDH:t muuntavat sisä- ja ulkosyntyisiä aldehydejä vaarattomammiksi. Esimerkkejä ALDH:iden käsittelemistä haitallisista aineista ovat asetaldehydi, formaldehydi, akroleiini, 4-hydroksinonenaali ja malonialdehydi. Jotkin ALDH:t osallistuvat biosynteeseihin: niitä vaaditaan esimerkiksi alitretinoiinin, tretinoiinin ja trimetyyliglysiinin tuottoon sekä tetrahydrofolaatin kierrätykseen.
Toiminta eliöissä.
Eri tyyppiset ALDH:t hapettavat vain tiettyjä aldehydejä. Kunkin ALDH:n rooli eliössä määräytyy näiden aldehydien perusteella. Aldehydit ovat elektrofiilejä. Siksi monet niistä voivat liittyä kovalenttisesti ja hallitsemattomasti muihin aineisiin. Liitos voi olla haitallinen. Liitos esimerkiksi DNA:han voi johtaa mutaatioon ja siten solun kuolemaan tai jopa syöpään. Solujen aineenvaihdunnassa – eritoten mitokondrioissa – tapahtuu rasvahappojen härskiintymistä. Tässä muodostuu muun muassa haitallista 4-hydroksinonenaalia ja malonidialdehydiä, jotka tietyt ALDH:t hapettavat vaarattomiksi. Osa ALDH:ista hapettaa myös ympäristöperäisiä aldehydejä. Esimerkiksi ihmisissä etanoli muuntuu haitalliseksi asetaldehydiksi, jonka lähinnä maksan ALDH2 hapettaa etikkahapoksi.
Vaikka ALDH:iden rooli eliöissä on usein myrkkyjen poisto, osa ALDH:ista on tärkeitä eri aineiden biosynteeseissä. ALDH vaaditaan esimerkiksi 9-"cis"- ja kaikki-"trans"-retinaalin muunnokseen vastaavasti 9-"cis"- ja kaikki-"trans"-retinoiinihapoksi (alitretinoiiniksi ja tretinoiiniksi), jotka ovat muun muassa retinoiinihapporeseptorien agonisteja (katso A-vitamiini). ALDH vaaditaan myös muun muassa glysiinibetaiinialdehydin muunnokseen osmoregulaattorina toimivaksi trimetyyliglysiiniksi (katso koliini) ja 10-formyylitetrahydrofolaatin palauttamiseen tetrahydrofolaatiksi (katso foolihappo).
Ihmisten aldehydidehydrogenaasit.
Ihmisistä on tunnistettu 20 aldehydidehydrogenaasia ainakin vuoteen 2019 mennessä (nämä ovat alla olevassa taulukossa).
Auto 2000

Auto 2000 oli suomalainen autoihin ja autoiluun keskittynyt "aktiivisen autoilijan lehti". Lehteä julkaistiin 1980-luvun lopulta 1990-luvun alkuvuosille. 
Lehdessä julkaistiin mm. vertailuja, esittelyjä urheiluautoista, autouutuuksista ja -klassikoista, lisävarusteista sekä artikkeleita aikakauden julkisuuden henkilöiden autosuhteista. Auto 2000 edelsi sisällöltään samanhenkinen Super Car-lehti. Irtonumero maksoi vuonna 1990 25 markkaa.
Darja Semjonova

Darja Semjonova (; s. 28. toukokuuta 2002 Ašgabat, Turkmenistan) on turkmenistanilainen uimari. Hän osallistui Rio de Janeiron olympialaisiin 2016 ollessaan 14-vuotias. Hän on Turkmenistanin nuorin olympiaurheilija. Semjonova osallistui vuoden 2016 olympialaisissa 100 metrin rintauintiin, jossa hänen sijoituksensa oli 41.
Georg Leopold Topelius

Georg Leopold Alexander Topelius (Toppelius) (23. syyskuuta 1856 Helsinki – 28. toukokuuta 1925 Helsinki) oli suomalainen sotilas, juristi, virkamies, kartanonomistaja ja valtiopäivämies. 
Topeliuksen vanhemmat olivat amiraali Leopold Ludvig Toppelius ja Sofia Toppelius ja puoliso Nadine Kiseleff. Kirjailija Guy Topelius oli heidän poikansa. Hovineuvos Topelius kävi Haminan kadettikoulun ja palveli Suomen kaartissa vänrikkinä vuodesta 1878 ja osallistui muun muassa keisari Aleksanteri III:n kruunajaisjuhlallisuuksiin. Sotapalveluksesta hän erosi luutnanttina 1889. Sotilasuransa jälkeen Topelius suoritti oikeustutkinnon, toimi Suomen kenraalikuvernöörin kanslian reistraattorina vuoteen 1900 ja oli sitten omistaen Savijärven tilan tilanomistajana Sipoossa, jossa hän osallistui myös kunnalliselämään. Topelius oli talonpoikaissäädyssä Porvoon tuomiokunnan edustaja valtiopäivillä 1904–1905.
Georg Topelius kuului perustajajäsenenä ensimmäisen maailmansodan aikaan vuonna 1915 perustettuun Haminan kadettien perustamaan sotilaskomiteaan, jonka tavoitteena oli Suomen irrottaminen Venäjästä sotilaallisin keinoin.
Giljak-luokka

Giljak-luokka oli Venäjän keisarikunnan laivaston neljän tykkiveneen muodostama alusluokka.
Suunnittelu.
Alustyyppi oli suunniteltu toimimaan Amur-joen vartioaluksina, mutta Venäjän–Japanin sota muutti tilannetta ja alukset jäivät Itämerelle.
Alus muistutti edeltänyttä tykkivene "Hivinetsiä" (Хивинец), mutta pienempänä ja perästä leikattuna sekä taistelunjohtotornilla varustettuna. Lisäksi aluksen päämasto oli niin kutsuttu tappimasto.
Aseistuksesta ainoastaan etummaiset 75 millimetrin tykit olivat kasemateissa.
EML Lembit (1918)

EML Lembit oli Viron merivoimien tykkivene, joka oli alun perin Venäjän keisarikunnan laivaston Giljak-luokan tykkivene "Bobr".
Valmistus.
Venäjän keisarikunnan laivasto tilasi aluksen Pietarista Nevskin telakalta, missä köli laskettiin 1905. Alus laskettiin vesille elokuussa 1907 nimellä "Bobr" ja otettiin palvelukseen 1908.
Palvelus.
Ensimmäisen maailmansodan alussa "Bobr" lähetettiin vartioalukseksi Hankoon.
Saksan Itämeren divisioonan joukot valtasivat aluksen, joka liitettiin huhtikuussa 1918 Saksan keisarikunnan laivastoon nimellä "Bieber" ja se oli huhtikuusta marraskuuhun 1918 Tallinnan satamassa kelluvana verstaana. Vuonna 1919 alus liitettiin Viron merivoimiin nimellä "Lembit".
Laurence Cummings

Laurence Cummings (s. 1968 Birmingham) on brittiläinen kapellimestari, cembalisti, urkuri ja musiikintutkija.
Cummings opiskeli Solihull Schoolissa, Christ Churchissa (Oxford) ja Royal College of Musicissa. Hän on johtanut usein sekä periodi- että modernein soittimin tehtyjä konserttiesityksiä. Hänen johtamiaan orkestereita ovat olleet muiden muassa Orchestra of the Age of Enlightenment, The English Concert, Liverpoolin kuninkaalliset filharmonikot, Britten Sinfonia, Yhdysvaltain kansallisorkesteri, Jerusalemin sinfoniaorkesteri ja Zürichin kamariorkesteri. Yhdysvaltain-debyyttinsä Cummings teki esiintymällä Bostonin Handel and Haydn Societyn kanssa. Hän on esiintynyt continuo-soittajana myös Les Arts Florissantsissa, The Sixteenissä ja Gabrieli Consortissa. Oopperatuotantoja Cummings on johtanut muun muassa English National Operassa, Glyndebournen oopperafestivaalilla, Zürichin oopperassa, Göteborgin oopperassa, Théâtre du Châtelet'ssa ja Lyonin oopperassa.
Cummings tunnetaan Händel-auktoriteettina. Hänestä tuli London Handel Festivalin musiikillinen johtaja vuonna 1999 ja Internationale Händel-Festspiele Göttingenin taiteellinen johtaja 2012. Vuoteen 2012 Cummings oli historiallisen esityksen johtaja Royal Academy of Musicissa, ja sittemmin hän on toiminut siellä historiallisen esityksen William Crotch -professorina. 
Cummings on tehnyt levytyksiä muiden muassa Naxokselle, BIS:lle, Sony BMG:lle, Harmonia Mundille ja Chandokselle.
Pikkulaivan kirjasto

Pikkulaivan kirjasto oli Espoon Espoonlahden kaupunginosassa toiminut yleinen kirjasto. Kauppakeskus Pikkulaivasta vuokratuissa tilapäistiloissa toiminut Pikkulaivan kirjasto oli sisäilmaongelmista kärsineen Kivenlahden kirjaston (Merenkäynti 3) väistötila. Kivenlahden kirjasto perustettiin vuonna 1983. Pikkulaivan kirjaston lähistölle avattiin huhtikuussa 2022 Lippulaivan kirjasto (Merikarhunkuja 11), joka sijaitsee uudessa avatussa Lippulaivan kauppakeskuksessa 
Pikkulaivan kirjasto kuului Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa.
The Wrong Place

The Wrong Place on belgialaisen yhtyeen Hooverphonicin esittämä kappale, jolla he edustivat Belgiaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 74 pistettä ja saavutti sijan 19.
Lähteet.
Made by Choice

Made by Choice on suomalainen vuonna 2015 perustettu huonekaluyritys, joka suunnittelee, valmistaa ja myy moderneja puusta valmistettuja designhuonekaluja. Yrityksen suunnittelemat huonekalut valmistetaan sen omalla tehtaalla, joka sijaitsee Halikossa, Salossa.
Made by Choice saa innoituksensa huonekaluihinsa pohjoismaisesta onnellisuudesta. Eettisesti kestävien arvojen ja tuotantotapojen lisäksi onnellisuus tarkoittaa Made by Choicelle elämästä, luovuudesta ja laadukkaasta muotoilusta nauttimista.
Yritykselle ovat suunnitelleet huonekaluja muun muassa Matthew Day Jackson, Harri Koskinen, Joanna Laajisto, Ruotsin prinssi Carl Philip, Hanna Anonen, sisustusarkkitehtitoimisto Fyra, Thomas Sandell, Saku Sysiö ja Matti Klenell. Prinssi Carl Philipin Wiurila Chair -tuolit suunniteltiin Wiurilan kartanon ravintolatilaan. Huonekalut valmistetaan suomalaisia puuntyöstöperinteitä kunnioittaen.
Monessa lähteessä Made by Choicen huonekaluja kuvaillaan "tulevaisuuden klassikoiksi".
Vuonna 2017 Saku Sysiön suunnittelema Laakso-tuoli voitti parhaan tuolin palkinnon Restaurant &amp; Bar Design Awards -kilpailussa Englannissa.
Vuonna 2019 maailman tunnetuimmilla sisustusalan messuilla Salone de Mobilessa Milanossa Made by Choice julkaisi Kolho-tuolin nykytaiteen kärkinimen Yhdysvaltalaisen Matthew Day Jacksonin kanssa. Kolho-tuoli noteerattiin tällöin laajalti sisustus ja design alan lehdistössä ja blogeissa. Tuoli mainittiin erikseen muun muassa The New York Timesissä, sekä Forbesissa
Vuonna 2023 Ruotsin kansallismuseo ilmoitti lisänneensä Ruotsin prinssi Carl Philipin Bernadotte &amp; Kylberg -muotoiluyrityksen Made by Choicelle suunnitteleman Wiurila-tuolin kokoelmiinsa. Wiurila-tuoli on suunniteltu arkkitehti Charles Bassin piirtämään Wiurilan kartanoon.
Nomadland

Nomadland on vuonna 2020 ensi-iltansa saanut yhdysvaltalainen neo-Western-draamaelokuva, jonka on ohjannut ja käsikirjoittanut Chloé Zhao. Elokuvan pääosaa esittää Frances McDormand. Se kertoo Fern-nimisestä naisesta (McDormand), joka menetettyään työnsä pakkaa omaisuutensa pakettiautoon ja alkaa elämään yhteiskunnan ulkopuolella, nykypäivän nomadina. Elokuva käsittelee ikääntyvää ja köyhtyvää amerikkalaista työväenluokkaa vuoden 2008 talouskriisin jälkeisessä ajassa. Elokuva perustuu Jessica Bruderin samannimiseen tietokirjaan, joka julkaistiin vuonna 2017.
"Nomadland" sai maailmanensi-iltansa Venetsian elokuvajuhlilla 11. syyskuuta 2020, jossa se palkittiin Kultaisella leijonalla. Elokuva julkaistiin suoratoistopalvelu Hulussa 19. helmikuuta 2021. Suomessa elokuva sai ensi-iltansa 26. maaliskuuta 2021.
Elokuva oli arvostelumenestys ja sen ohjaus, käsikirjoitus, leikkaus, kuvaus ja roolisuoritukset, etenkin McDormandin roolisuoritus, saivat ylistystä. Elokuva sai kuusi Oscar-ehdokkuutta vuoden 2021 gaalassa, joista se voitti kolme: paras elokuva, paras ohjaus ja paras naispääosa (McDormand). Se palkittiin myös kahdella Golden Globella vuoden 2021 gaalassa parhaasta draamaelokuvasta ja parhaasta ohjauksesta. Zhao'sta tuli toinen nainen ja ensimmäinen aasialainen nainen, jolle on myönnetty parhaan ohjaajan palkinto. Film Independent Spirit Awards -gaalassa "Nomadland" otti voiton neljässä kategoriassa (paras elokuva, ohjaus, leikkaus ja kuvaus), minkä lisäksi Frances McDormand oli ehdolla roolistaan.
Näyttelijät.
Oikean elämän nomadit Linda May, Swankie ja Bob Wells esiintyvät myös elokuvassa.
Vastaanotto.
Rotten Tomatoes -sivuston mukaan 356 arvostelun perusteella kriitikoiden arvosteluista 94 prosenttia oli myönteisiä. Metacritic-sivuston mukaan 49 arvostelun perusteella laskettuna kriitikoiden arvosteluista 94 prosenttia oli myönteisiä.
Aappo Walta

Aappo (Abraham) Walta (Valta) (3. elokuuta 1843 Pielavesi – 15. lokakuuta 1915 Lapinlahti) oli suomalainen maanviljelijä ja valtiopäivämies. 
Aappo Wallan vanhemmat olivat David Valta and Maria Ruotsalainen ja puolisot Karolina Savolainen ja Liisa Walta. Talollinen Aappo Walta Lapinlahdelta oli talonpoikaissäädyssä Iisalmen tuomiokunnan edustaja valtiopäivillä 1899. Hän oli valtiopäivillä lakivaliokunnan varajäsen.
Sinivyökalastaja

Sinivyökalastaja ("Alcedo euryzona") on kuningaskalastajiin kuuluva lintulaji. Lajia tavataan uhanalaisena Indonesiasta.
Koko ja ulkonäkö.
Sinivyökalastaja voi kasvaa noin 17 cm pitkäksi. Sukupuolet eroavat toisistaan ulkonäöltään. Sinivyökalastajakoiras on päästään musta ja niska on punaruskea. Selkä on musta ja sen poikki kulkee niskasta yläperään sininen juova. Lajin koiraan kurkku on valkoinen ja rinta ja vatsa vaalean kellertävät. Rinnassa on leveä sininen juova. Sinivyökalastajanaaras on väritykseltään vaatimattomampi ja vatsa on oranssi. Lajin nokka on pitkä ja koiraalla kokonaan musta, kun naaraalla nokan alapuolisko on punainen.
Levinneisyys ja elinympäristö.
Sinivyökalastajaa tavataan vain Jaavan saarelta. Lajin elinympäristöä ovat suurten jokien rantametsät ja mangrovemetsät tyypillisimmin alangoilla. Laji syö kaloja, äyriäisiä ja pieniä matelijoita. Sinivyökalastaja pesii maalis–huhtikuussa.
Sinivyökalastaja luokitellaan äärimmäisen uhanalaiseksi. Kannan kooksi arvioidaan 50–250 täysikasvuista yksilöä. Tärkein uhka kannalle on elinympäristön häviäminen maatalousmaaksi muokkaamisen tai maastopalojen vuoksi.
Antti Waris

Antti Waris (7. lokakuuta 1847 Kontiolahti – 2. lokakuuta 1905 Polvijärvi) oli suomalainen kauppias, maanviljelijä ja valtiopäivämies. 
Wariksen vanhemmat olivat Heikki Paavonpoika Varis ja Eeva Helena Varis ja puoliso Gustava Immonen. Talollinen, kauppias Antti Waris oli talonpoikaissäädyssä Liperin tuomiokunnan edustaja valtiopäivillä 1885. Hän ei käyttänyt valtiopäivillä yhtään puheenvuoroa. Hän kuului vuoden 1899 suureen lähetystöön Polvijärven edustajana.
Siipiweikot

Siipiweikot on vuonna 1993 perustettu suomalainen ravintolaketju, jonka päätuotteita ovat kanansiivet, tuliset kastikkeet, ranskalaiset ja oluet. Ketjulla on neljä Siipiweikot-ravintolaa, joista kaksi sijaitsee Tampereella, ja yhdet Helsingissä ja Oulussa. Ketjuun kuuluu lisäksi kolme Siipiweikot Mini -toimipistettä Pirkanmaan alueen Prismoissa. Ketjulla on aiemmin ollut ravintolat Helsingin Kaisaniemessä, Espoossa ja Vantaalla, jotka on sittemmin suljettu. Joulukuun puolivälissä 2023 avautui Oulun ravintola.
Siipiweikot on tullut tunnetuksi hot wings -kulttuurin edistämisestä Suomessa, ja sen kotikaupunkia Tamperetta on usein kutsuttu Suomen ”siipipääkaupungiksi”. Ravintolan valikoimassa on myös kasvisruokavalioon soveltuvia seitanista valmistettuja tuotteita. Siipiweikkojen kastikkeita myydään myös kuluttajille ruokakaupoissa.
Ketjun liiketoimintaa pyörittää Hot Wings Oy. Vuonna 2022 yrityksen liikevaihto oli 7,0 miljoonaa euroa, ja tilikauden tulos 215 000 euroa. Yrityksen nykyinen toimitusjohtaja on Laura Yli-Houhala, joka on Siipiweikkojen perustajan Pekka Yli-Houhalan tytär.
You (Tornike Qipianin kappale)

You on georgialaisen laulajan Tornike Qipianin esittämä kappale, jolla hän edusti Georgiaa vuoden 2021 Eurovision laulukilpailussa, Rotterdamissa.
Kappale kilpaili toisessa semifinaalissa, jossa se sijoittui kuudenneksitoista ja täten karsiutui finaalista.
Gaius Claudius Glaber

Gaius Claudius Glaber (112 eaa. – 73 eaa. tai myöhemmin) oli roomalainen legaatti ja preetori, joka otti osaa kolmannen orjasodan alkuvaiheeseen 70-luvulla eaa. Hänen myöhemmästä elämästään ei ole tietoa.
Elämä.
Gaius Claudius Glaber syntyi 112 eaa. Roomassa. Hänellä todennäköisesti oli yhteyksiä Claudian sukuun, joka oli eräs valtakunnan tunnetuimista ja vaikutusvaltaisimmista suvuista. Hän palveli armeijassa ja nousi lopulta legaatiksi.
Taistelu Vesuviuksella 73 eaa..
Claudius kokosi kolmannen orjasodan alettua kolmetuhatta kouluttamatonta miestä, jotka hän johti taisteluun Spartacuksen joukkoja vastaan. Sotaretki näytti alkavan onnistuneesti, sillä Claudius piiritti Spartacuksen joukot Vesuviuksella sijaitsevalle kukkulalle. Spartacuksen joukot kuitenkin rakensivat köynnöksistä köysiä, joilla saattoivat laskeutua kukkulalta alas öisin roomalaisten selustaan. Yllätysmomentin turvin he ajoivat roomalaisjoukot paniikkiin ja pakottivat nämä vetäytymään, minkä jälkeen he ryöstivät näiden jälkeensä jättämät varusteet. Claudius luovutti komentajuuden Publius Variniukselle, joka myöskään ei menestynyt taistelussa Spartacusta vastaan.
Claudiuksen vaiheista taistelussa häviämisen jälkeen ei ole tietoa. Roomalaiset lähteet eivät mainitse enää häntä. Saman nimisen Rooman senaattorin on aiemmin uskottu olevan sama henkilö, mutta tätä ei pidetä enää uskottavana.
Etelä-Haagan kirjasto

Etelä-Haagan kirjasto on Helsingin Haagan kaupunginosan Etelä-Haagan osa-alueella toimiva yleinen kirjasto. Kirjasto perustettiin vuonna 1946 ja vuonna 1964 se sai tilat keltaruskeansävyisellä tiilellä verhoillusta, arkkitehti Helvi Mether-Borgströmin suunnittelemasta kirjastorakennuksesta Etelä-Haagaan rakennetun Kylänevan kansakoulun pihapiiristä. Tiloja on kunnostettu useasti, esimerkiksi syystalvella 2020. Kirjaston naapurustossa toimii nykyisin Haagan peruskoulun alakoulu (luokka-asteet 1-6).
Etelä-Haagan kirjasto kuuluu Helsingin kaupunginkirjaston toimipisteisiin ja osa pääkaupunkiseudun Helmet-kirjastoverkkoa.
Matti Reinikainen

Matti T. Reinikainen (s. 1970 Turku) on suomalainen anestesiologi, joka on vuodesta 2019 toiminut Itä-Suomen yliopiston anestesiologian ja tehohoidon professorina ja Kuopion yliopistollisen sairaalan ylilääkärinä. Häntä on haastatekltu joukkotiedotusvälineissä muun muassa koronapandemian aikana suomalaiseen tehohoitoon ja tehohoitopaikkojen riittävyyteen liittyvissä kysymyksissä. 
Reinikainen valmistui vuonna 1996 lääketieteen lisensiaatiksi ja vuonna 2002 anestesiologian erikoislääkäriksi Kuopion yliopistosta. Vuonna 2012 hän valmistui lääketieteen tohtoriksi Itä-Suomen yliopistosta. Hänen englanninkielinen väitöskirjatutkimuksensa (2012) käsitteli tehohoitopoitilaiden kuolleisuutta Suomessa. Työ oli otsikoitu "Hospital mortality of intensive care patients in Finland : insights into prognostic factors and measuring outcomes". Vuonna 2013 Reinikainen nimitettiin Itä-Suomen yliopiston anestesiologian ja tehohoidon dosentiksi. Vuonna 2015 hänelle myönnettiin "European Diploma in Intensive Care". 
Reinikaisesta tuli 1. elokuuta 2019 Itä-Suomen yliopiston anestesiologian ja tehohoidon professori. Samana vuonna hänestä tuli Kuopion yliopistollisen sairaalan Anestesiologian ja tehohoidon osaamiskeskuksen ylilääkäri. Aiemmin hän oli työskennellyt muun muassa osastonylilääkärinä ja ylilääkärinä Pohjois-Karjalan keskussairaalassa (2006–2018). 
Koronaviruspandemian aikana Reinikaisesta tuli kansallisen tehohoidon covid-koordinaatioryhmän puheenjohtaja, jota Sanna Marinin hallitus konsultoi tehohoidon riittävyyttä arvioidessaan. Esimerkiksi helmikuussa 2021 Reinikainen vaati tiukempia toimia pandemian hillitsemiseksi ja perusteli tätä sen kiihtymiseen Suomessa viitanneilla merkeillä.
Kuyucak

Kuyucak on piirikunta Turkin Aydınin maakunnassa. Vuoden 2019 väestönlaskennassa Kuyucakin väkiluku oli 26 671.
Zsitvatorokin rauha

Zsitvatorokin rauha oli Osmanien ja Habsburgien välillä solmittu niin sanotun 15-vuotisen sodan päättänyt rauhansopimus 11. marraskuuta 1606. Suurempia muutoksia valtakuntien rajoihin sopimus ei tuonut.
Tausta.
Habsburgien ja Osmanien valtakunnanvälinen 15-vuotinen sota alkoi vuonna 1593. Sota oli aluksi ollut hyvin suosiollinen Itävallan keisarillisille. Lopulta kuitenkin molemmat osauolet olivat ottaneet voittoja ja kärsineet tappioita ilman, että kumpikaan olisi kuitenkaan saavuttanut ratkaisevaa voittoa. Osmanien onneksi Transsilvanian ruhtinas István Bocskai oli nostattanut Habsburgien vastaisen kapinan, mikä tasoitti ajoittain heikkojen osmanien asemaa.
Sopimus.
Bocskai ja Habsburgit saavuttivat syyskuussa 1606 niin sanotun Wienin rauhan, joika kompromissiratkaisuna velvoitti Habsburgit tunnustamaan Bocskain Transsilvanian ruhtinaana ja ruhtinaskunnan riippumattoman aseman. Sen sijaan ajatuksesta Osmanien tukemasta Unkarin kuningaskunnasta luovuttiin. Bocskai ryhtyi sitten välittämään neuvotteluja Osmanien ja Habsburgien välillä. Kolmen osapuolen neuvottelut alkoivat 29. lokakuuta 1606. Keisari Rudolf II:ta edusti Ernst Molart, sulttaani Ahmed I:stä Budan "beglerbegi" Ali ja Bocskaita paroni István Illésházy. Neuvottelut käytiin veneillä Žitavan () ja Tonavan yhtymäkohdalla. Nimi Zsitvatorok tarkoittaa Zsitvan suuta. Neuvottelujen lopputuloksena oli sopimus, joka allekirjoitettiin 11. marraskuuta 1606.
Sopimusken oli sen ehtojen mukaan tarkoitus olla voimassa seuraavat 20 vuotta. Se sisälsi useita eri kohtia, joista joitakin tärkeimpiä olivat 1. kielto hyökätä osapuolten linnoille ja ottaa vankeja, 2. jo otetut vangit oli vapautettava, 3. keisarin tuli maksaa osmaneille kertaluontoisesti 200 000 floriinia ja 4. Nógrádin seudulla vallatuja osmanilinnoituksia ei palautettaisi, mutta he säilyttivät Esztergomin hallinnan ja Kanizsan alueen kohtalosta päätettäisiin myöhemmin. Kaiken kaikkiaan valtakuntien rajat pysyivät sodan jälkeen suurin piirtein ennallaan.
Old Fashioned

Old Fashioned on ruis- tai bourbonviskistä, sokeripalasta, angostuurasta, vedestä ja jäistä valmistettu drinkki. Se tehdään Old fashioned -lasiin, joka on matala, paksupohjainen ja tasaleveä lasi. Drinkki tarjoillaan yleisimmin sitrushedelmän viipaleella tai kuoren suikaleella ja cocktail-kirsikalla koristeltuna.
Old Fashioned on yksi vanhimmista ja suosituimmista drinkeistä. Se on kehitetty jo 1800-luvulla, ja sen synnystä on erilaisia tarinoita.
Joonas Venäläinen

Jonas Venäläinen (12. heinäkuuta 1850 Kintere, Vahviala – 25. toukokuuta 1889 Viipuri) oli suomalainen maanviljelijä ja valtiopäivämies. 
Talollinen Joonas Venäläinen Viipurin maalaiskunnasta oli talonpoikaissäädyssä Rannan tuomiokunnan edustaja valtiopäivillä 1888. Hän oli valtiopäivillä suostunta- ja säädyn yksityisen valitusvaliokunnan varajäsen.
Venäläisen vanhemmat olivat maanviljelijä Elias Venäläinen ja Anna (o.s. Säkäjärvi). Puoliso oli Beata Israelsdotter (o.s. Järvenpää).
Trygve Gulbranssen

Trygve Gulbranssen (1894 Kristiania, Norja – 1962 Hobøl, Norja) oli norjalainen kirjailija, liikemies ja maanviljelijä. Hänen merkittävin teoksensa on trilogia, joka koostuu teoksista "Metsien humina", "Tunturilta tulee" ja "Ainoa tie" ja on käännetty kymmenille kielille.
Matam

Matam on kaupunkikunta sekä Matamin alueen ja departementin hallinnollinen keskus Senegalissa. Se sijaitsee Senegaljoen varrella 530 kilometriä Dakarista itään. Vuoden 2023 väestönlaskennan mukaan kunnassa oli 27 695 asukasta.
Kunnan pinta-ala on 3,75 neliökilometriä. Se on pinnanmuodostukseltaan alavaa jokilaaksoa. Kaupungin ympärillä levittäytyvät laajat tulvatasangot. Seutu kuuluu Sahelin vyöhykkeeseen. Senegaljoen vastarannalla sijaitsee Mauritaniaan kuuluva Matam Réo.
1500-luvulla perustettu Matam oli aikoinaan tärkeä kappapaikka. Ranskalaiset rakensivat sinne linnakkeen vuonna 1857. Siirtomaa-aikana Matam oli hallintopiirin keskus. Se sai täysivaltaisen kunnan statuksen vuonna 1955. Matamin departementti on perustettu vuonna 1964 ja alue vuonna 2002.
Asukkaista 88 prosenttia on tukuloreja, 6,7 prosenttia soninkeja ja 3,9 prosenttia wolofeja. Muutamia katolisia lukuun ottamatta kaikki ovat muslimeja.
Matam on Dakarista tulevan maantie N3:n päätepiste. Sen ohi kulkee Saint-Louisista Malin rajalle johtava maantie N2. Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi, bataatti, vesimeloni ja vihannekset. Tuotantoeläimiä ovat naudat, lampaat, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Matamin alueella ei ole käytännössä lainkaan teollisuutta. Kaupunki on hyvin maaseutumainen ja sen palvelutaso on vaatimaton. Sen ohitse on kasvamassa seitsemän kilometrin päässä sijaitseva liikennekeskus Ourossogui.
Carl Diem

Carl Diem (24. kesäkuuta 1882 – 17. joulukuuta 1962) oli saksalainen urheilupedagogi. Hän keksi olympiasoihtukulkueen ja oli vaikutusvaltainen urheiluhistorioitsija. Erityisesti olympiakisat olivat hänen tutkimuksensa kohteena.
Karl Johan Winter

Karl Johan Winter (13. heinäkuuta 1860 Nastola – 9. toukokuuta 1920 Helsinki) oli suomalainen lääkäri, maanviljelijä ja valtiopäivämies. 
Winterin vanhemmat olivat kappalainen Anders Winter ja Selma Gustava Winter ja puoliso vuodesta 1893 Tyra Sidonia Stålström. Winter tuli ylioppilaaksi Porvoossa 1879 ja valmistui filosofian maisteriksi 1886 ja lääketieteen lisensiaatiksi 1891. Hän toimi siviili- ja sotilaslääkärinä eri paikkakunnilla ja oli kunnan- ja rautatielääkäri Jaakkimassa 1898–1912. Winter oli talonpoikaissäädyssä Kurkijoen tuomiokunnan edustaja valtiopäivillä 1904–1905 ja Jääsken tuomiokunnan edustaja valtiopäivillä 1905–1906. Hän oli molemmilla valtiopäivillä valitsijamies ja ensin mainituilla laki- ja talousvaliokunnan jäsen ja jälkimmäisillä talousvaliokunnan jäsen.
Talyšvuoret

Talyšvuoret (farsiksi کوه‌های تالش, "Kuhhâye Tâleš", azeriksi "Talış dağları") on vuoristo lounaisessa Azerbaidžanissa ja luoteisessa Iranissa (Gīlānin ja Ardabīlin provinsseissa). Se on Elbursvuorten luoteinen sivuhaara, joka ulottuu Lenkoranin alangolta kaakkois-Azerbaidžanissa Sefid Rud-joen alajuoksulle Iranin puolella. Vain muutamat huipuista ovat yli 3000 m korkeita.
Luonto.
Talyšvuorten sademäärät ovat Iranin ja Azerbaidžanin korkeimpia, enimmillään 1600-1800 mm vuodessa. Vuorten itäpuolella maa on alavaa ja ilmasto humidi ja subtrooppinen. Vuorilla kasvaa runsaasti metsiä, jotka ovat osa Kaspianmeren hyrkaanisten sekametsien ekoaluetta.
Nyttemmin sukupuuttoon kuollut kaspiantiikeri eli myös Talyšvuorilla.
Vilho Vitikkala

Vilho Vitikkala (30. syyskuuta 1835 Kokemäki – 20. joulukuuta 1894 Kokemäki) oli suomalainen maanviljelijä ja valtiopäivämies. 
Vilho Vitikkalan vanhemmat olivat Erland Vitikkala ja Loviisa Samuelintytär Vitikkala ja puoliso Eva Kristina Vitikkala. Ratsutilallinen Vilho Vitikkala oli talonpoikaissäädyssä Euran tuomiokunnan edustaja valtiopäivillä 1891 ja 1894. Hän oli 1891 säädyn yksityisen valitusvaliokunnan jäsen.
Juho Wähälä

Juho Wähälä (3. toukokuuta 1836 – 31. heinäkuuta 1904 Ullava) oli suomalainen maanviljelijä ja valtiopäivämies. 
Talollinen Juho Wähälä oli talonpoikaissäädyssä Kokkolan tuomiokunnan edustaja valtiopäivillä 1885 ja 1888, sen jälkeen kun Carl Johan Slotte oli valittu säädyn puheenjohtajaksi. Hän oli 1885 lakivaliokunnan ja pankkivaliokunnan varajäsen ja 1888 valitsijamiesten varamies ja pankkivaliokunnan varajäsen.
Juhana Ylönen

Juhana Ylönen (1833–?) oli suomalainen maanviljelijä ja valtiopäivämies. 
Maanviljelijä Juhana Ylönen Kuopion maalaiskunnasta oli talonpoikaissäädyssä Kuopion tuomiokunnan edustaja 1877–1878. Hän oli yleisen valitusvaliokunnan varajäsen ja lisätyn valtiovarainvaliokunnan jäsen.
Aegyptus (diokeesi)

Aegyptus (, ) oli Rooman valtakunnan diokeesi, joka käsitti nykyisen Egyptin ja Libyan.
Diokeesi perustettiin noin vuonna 381 erottamalla se Oriensin diokeesista. Rooman valtakunnan jaon vuonna 395 jälkeen diokeesi oli osa Itä-Roomaa ja kuului Oriensin prefektuuriin.
Provinssit.
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Selitykset:
Brasilian yleisvaalit 2006

Brasilian yleisvaalit 2006 järjestettiin 1. lokakuuta 2006 ja toinen kierros 29. lokakuuta 2006. Vaaleissa valittiin presidentti, varapresidentti ja kansalliskongressin jäsenet. 
Koska yksikään ehdokas ei saanut yli 50 prosenttia äänistä ensimmäisellä kierroksella, niin vaalit menivät toiselle kierrokselle. 
Toiselle kierrokselle pääsivät istuva presidentti Luiz Inácio Lula da Silva sekä Geraldo Alckmin. Luiz Inácio Lula da Silva voitti vaalit saatuaan noin 61 prosentin ääniosuuden.
Africa (diokeesi)

Africa () oli Rooman valtakunnan diokeesi, joka käsitti osan Roomaan kuuluneesta Pohjois-Afrikasta. Siihen kuului alueita seuraavista nykyvaltioista: Algeria, Libya, Marokko ja Tunisia.
Maantiede.
African diokeesi käsitti Pohjois-Afrikan Välimeren rannikon nykyisestä Marokosta nykyiseen Libyaan. Sen länsipuolella sijaitsi Hispanian diokeesin Afrikan puoleinen alue ja itäpuolella Oriensin diokeesi.
Historia.
African diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului välillä Italia, Illyricum et African prefektuuriin ja välillä Italia et African prefektuuriin. Rooman valtakunnan jaon jälkeen vuodesta 395 diokeesi oli osa Länsi-Roomaa ja kuului Italia et African prefektuuriin.
Provinssit.
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Selitykset:
Juho Zitting

Juho Zitting (5. elokuuta 1854 – 23. helmikuuta 1930 Muuruvesi) oli suomalainen maanviljelijä ja valtiopäivämies. 
Talollinen, lautamies ja herastuomari Juho Zitting oli talonpoikaissäädyssä Pielaveden tuomiokunnan edustaja valtiopäivillä 1894. Hän oli valtiopäivillä laki- ja talousvaliokunnan varajäsen. Hän kuului vuoden 1899 suureen lähetystöön Nilsiän edustajana.
Asiana

Asiana (, ) oli Rooman valtakunnan diokeesi, joka käsitti osan Vähästä-Aasiasta ja Egeanmeren saarista.
Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Se kuului Oriensin prefektuuriin. Rooman valtakunnan jaon jälkeen vuodesta 395 diokeesi oli osa Itä-Roomaa.
Provinssit.
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Selitykset:
Britannia (diokeesi)

Britannia () oli Rooman valtakunnan diokeesi, joka käsitti Ison-Britannian saaren etelä- ja keskiosat, toisin sanoen nykyisen Englannin ja Walesin.
Diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Diokeesi kuului Gallian prefektuuriin. Rooman valtakunnan jaon jälkeen vuodesta 395 diokeesi oli osa Länsi-Roomaa ja kuului edelleen Gallian prefektuuriin.
Provinssit.
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Selitykset:
Brasilian yleisvaalit 2002

Brasilian yleisvaalit 2002 järjestettiin 6. lokakuuta 2002 ja toinen kierros 27. lokakuuta 2002. Vaaleissa valittiin presidentti, varapresidentti ja kansalliskongressin jäsenet. 
Toiselle kierrokselle pääsivät Työväenpuolueen ehdokas Luiz Inácio Lula da Silva sekä Sosiaalidemokraattisen puolueen ehdokas José Serra. Luiz Inácio Lula da Silva voitti vaalit ja näin ollen hänestä tuli seuraava Brasilian presidentti.
Dacia (diokeesi)

Dacia () oli Rooman valtakunnan diokeesi, joka käsitti aluita muun muassa nykyisten Bulgarian, Romanian ja Serbian alueelta. Se sai nimensä Daakian alueesta.
Diokeesi perustettiin keisari Theodosius I:n aikaa seuranneen, vuonna 395 tapahtuneen Rooman valtakunnan jaon aikoihin jakamalla aiempi Moesian diokeesi kahdeksi diokeesiksi, jotka olivat Dacia ja Macedonia. Diokeesi oli osa Itä-Roomaa ja kuului Illyricumin prefektuuriin.
Provinssit.
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Gallia (diokeesi)

Gallia () oli Rooman valtakunnan diokeesi, joka käsitti Gallian sekä Roomaan kuuluneen osan Germaniasta. Näin siihen kuului alueita pääosin nykyisestä Ranskasta, Benelux-maista, Saksasta ja Sveitsistä.
Gallian diokeesi perustettiin keisari Diocletianuksen noin vuonna 293 tekemän uudistuksen aikoihin, ja se oli näin yksi alkuperäisestä 12 diokeesista. Diokeesi kuului Gallian prefektuuriin. Rooman valtakunnan jaon jälkeen vuodesta 395 diokeesi oli osa Länsi-Roomaa ja kuului edelleen Gallian prefektuuriin.
Provinssit.
Diokeesi jakaantui seuraaviin provinsseihin (kaikkien muutosten tarkkaa ajoitusta ei tunneta):
Selitykset: